**Doložka zlučiteľnosti**

**návrhu právneho predpisu s právom Európskej únie**

|  |  |
| --- | --- |
| **1.** | **Navrhovateľ právneho predpisu:** Ministerstvo životného prostredia Slovenskej republiky |
|  |  |
| **2.** | **Názov návrhu právneho predpisu:** Nariadenie vlády Slovenskej republiky, ktorým sa vyhlasuje chránený areál Horný tok Chotčianky |
|  |  |
| **3.** | **Predmet návrhu právneho predpisu je upravený v práve Európskej únie:** |
|  | 1. v primárnom práve

Čl. 191 až 193 Zmluvy o fungovaní Európskej únie v platnom znení.1. v sekundárnom práve

Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/ zv. 2) v platnom znení  gestor: Ministerstvo životného prostredia Slovenskej republikyVykonávacie rozhodnutie Komisie (EÚ) 2021/165 z 21. januára 2021, ktorým sa prijíma štrnásta aktualizácia zoznamu lokalít s európskym významom v alpskom biogeografickom regióne (Ú. v. EÚ L 51, 15.2.2021) gestor: Ministerstvo životného prostredia Slovenskej republiky  |
|  | 1. v judikatúre Súdneho dvora Európskej únie

Členské štáty majú širokú diskrečnú právomoc v súvislosti so spôsobom označovania území európskeho významu za osobitne chránené územia. Obmedzenia tejto právomoci však vyplývajú z ustálenej judikatúry Súdneho dvora, podľa ktorej „*musia byť ustanovenia smernice vykonané tak, aby bola ich záväznosť nespochybniteľná a aby konkrétnosť, presnosť a jasnosť ich vykonania vyhovovala požiadavke právnej istoty [...]. Zásada právnej istoty vyžaduje náležité zverejnenie vnútroštátnych opatrení prijatých podľa pravidiel Spoločenstva tak, aby osobám, ktorých sa dané opatrenia týkajú, umožnili zistiť rozsah svojich práv a povinností v konkrétnej oblasti, ktorá sa riadi právom Spoločenstva*“ (vec C-415/01, Komisia/Belgicko, EU:C:2003:118, bod 21 s ďalšími odkazmi). Súdny dvor rozhodol, že v zmysle smernice o ochrane vtáctva to pre osobitne chránené územia znamená, že „*pokiaľ ide o mapy vymedzujúce osobitne chránené územia, musia sa stanoviť s nespochybniteľnou záväznosťou. V opačnom prípade by mohli byť hranice chráneného vtáčieho územia kedykoľvek spochybnené. Zároveň by existovalo riziko, že cieľ ochrany podľa článku 4 smernice o ochrane vtáctva uvedený v bode 17 tohto rozsudku by nebolo možné úplne dosiahnuť*“ (vec C-415/01, Komisia/Belgicko, EU:C:2003:118, bod 22). Súdny dvor požadoval, aby sa mapy, ktoré vymedzujú osobitne chránené územia, uverejňovali v zbierke zákonov členských štátov, ktorá „*zabezpečuje nevyvrátiteľnú domnienku informovanosti tretích strán o danom opatrení*“ (vec C-415/01, Komisia/Belgicko, EU:C:2003:118, bod 23). Súdny dvor požadoval to isté aj v súvislosti s identifikáciou druhov, pre ktoré bola lokalita klasifikovaná ako osobitne chránené územie: „*Pokiaľ ide o identifikáciu chránených druhov a biotopov v každom osobitne chránenom území, je potrebné uviesť, že tak ako vymedzenie osobitne chráneného územia musí mať nespochybniteľnú záväznú formu (pozri rozsudok vo veci C-415/01, Komisia/Belgicko, EU:C:2003:118, bod 22), identifikácia druhov, ktoré odôvodnili klasifikáciu uvedeného osobitne chráneného územia, musí zodpovedať tej istej požiadavke. Keby to tak totiž nebolo, existovalo by riziko, že by cieľ ochrany vyplývajúci z článku 4 ods. 1 a 2 smernice o ochrane vtáctva, ako aj z článku 6 ods. 2 smernice o biotopoch v spojení s článkom 7 tejto smernice nebol úplne dosiahnutý*“ (vec C-535/07, Komisia/Rakúsko, EU:C:2010:602, bod 64). |
|  |  |

|  |  |
| --- | --- |
| **4.** | **Záväzky Slovenskej republiky vo vzťahu k Európskej únii:** |
|  | a) | uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení 26. január 2019 – lehota je určená v súlade s čl. 4 ods. 4 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/ zv. 2) v platnom znení, podľa ktorého po schválení lokality európskeho významu označí členský štát túto lokalitu ako osobitne chránené územie najneskôr do šiestich rokov. |
|  |  |  |
|  | b) | uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie, Formálne oznámenie Európskej komisie v rámci konania o porušení zmlúv č. 2019/2141, ktoré sa týka nedostatočného vyhlasovania lokalít európskeho významu a schvaľovania programov starostlivosti.Odôvodnené stanovisko Európskej komisie v rámci konania o porušení zmlúv č. 2016/2091, ktoré sa týka nedostatočnosti zoznamu území európskeho významu. |
|  |  |  |
|  | c) | uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úpravSmernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/ zv. 2) v platnom znení je prebratá predovšetkým* zákonom č. 543/2002 Z. z. o ochrane prírody a krajiny v znení neskorších predpisov,
* vyhláškou Ministerstva životného prostredia Slovenskej republiky č. 170/2021 Z. z., ktorou sa vykonáva zákon č. 543/2002 Z. z. o ochrane prírody a krajiny,
* výnosom Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu (oznámenie č. 450/2004 Z. z.),
* opatrením Ministerstva životného prostredia Slovenskej republiky zo 7. decembra 2017 č. 1/2017, ktorým sa mení a dopĺňa výnos Ministerstva životného prostredia Slovenskej republiky zo 14. júla 2004 č. 3/2004-5.1, ktorým sa vydáva národný zoznam území európskeho významu (oznámenie č. 353/2017 Z. z.),
* opatrením Ministerstva životného prostredia Slovenskej republiky z 29. novembra 2018 č. 1/2018, ktorým sa mení a dopĺňa výnos Ministerstva životného prostredia Slovenskej republiky zo 14. júla 2004 č. 3/2004-5.1, ktorým sa vydáva národný zoznam území európskeho významu v znení opatrenia č. 1/2017 (oznámenie č. 384/2018 Z. z.).
 |
|  |  |  |
|  |
|  |  |  |
| **5.** | **Návrh právneho predpisu je zlučiteľný s právom Európskej únie:** |
|  | úplne | . |